**Anexa 1,**

**REGULAMENT DE FUNCȚIONARE**

**A COMISIEI MUNICIPALE DE AVIZARE A PROGRAMELOR, PROIECTELOR ȘI LUCRĂRILOR CU IMPACT ASUPRA SPAȚIILOR VERZI DIN MUNICIPIUL TÂRGU MUREȘ**

**Art. 1.** Comisia este legal constituită dacă la ședințele acesteia participă sau își dau acordul online pentru problemele vizate 5 din cei 9 membrii ai comisiei.

**Art. 2.** **(1)** La începutul ședinței, președintele comisiei are obligația să precizeze dacă este întrunit cvorumul legal.

**(2)** În cazul în care nu este îndeplinită condiția de cvorum, iar convocarea a fost realizată regulamentar, președintele comisiei amână ședința urmând ca acest fapt să fie consemnat în procesul verbal în care se menționează și membrii care au fost prezenți sau absenți.

**Art. 3.** Comisia se întrunește o dată pe lună, într-o zi și la o oră stabilită de comun acord, care va fi respectată de către toți membrii comisiei, sau ori de câte ori este necesar, la propunerea orcărui membru al acesteia.

**Art. 4.** Membrii comisiei vor fi anunțați telefonic și prin e-mail, cu cel puțin 2 zile lucrătoare înainte de data propusă pentru desfășurarea ședinței. Odată cu anunțul de convocare se trimit și listele cu propunerile de tăieri arbori precum și pozele aferente fiecărei solicitări.

**Art. 5.** Materialele prezentate se vor considera avizate (aprobate) de către comisie în urma centralizării voturilor luate de către membrii comisiei pe listele individuale, care vor fi semnate de către fiecare membru prezent. În cazul în care, din diverse motive un membru al comisiei sau înlocuitorul acestuia nu poate fi prezent la ședință, acesta poate transmite până cel târziu a doua zi decizia sa în format electronic, pentru a putea fi luată în considerare.

**Art. 6. (1)** Deciziile se adoptă prin vot pe hârtie (liste) sau electronic, cu jumătate plus unu din numărul membrilor comisiei prezenți, (fizic sau online, a căror decizie va fi transmisă în format electronic).

1. În cazul în care într-o ședință statutară nu se poate adopta o decizie, acel punct de pe ordinea de zi se amână pentru o altă dată, făcându-se mențiunea în procesul verbal, în care se consemnează punctele de vedere ale membrilor prezenți.
2. După o convocare realizată conform regulamentului de funcționare a comisiei pentru aceeași listă de solicitări, la care nu a fost întrunit cvorumul legal, deciziile se adoptă cu majoritatea voturilor celor prezenți (fizic și online), acestea urmând a fi transmise în format electronic, la cea de a doua convocare.

**Art. 7.** Materialele pregătite pentru ședință de către reprezentanții Serviciului Public Ecologie, Peisagistică și Salubrizare Urbană, în continuare S.P.E.P.S.U., vor fi obligatoriu însoțite de poze relevante cu arborii sau zonele ce urmează a fi propuse pentru intervenție.

**Art. 8.** Toate solicitările de tăiere (parcuri, scuaruri, aliniamente stradale, alte zone verzi și spații verzi aferente locuințelor de tip condominiu) se vor analiza, în prealabil, de către reprezentanții S.P.E.P.S.U., care se vor documenta și deplasa la fața locului, ulterior membrii comisiei vor verifica și decide măsurile necesare.

**Art. 9.** În cazul în care decizia nu este posibilă ca urmare a fotografiilor prezentate, la solicitarea oricărui membru, comisia se va deplasa pentru verificări la fața locului..

**Art. 10.** Cazurile de urgență se verifică la fața locului de către angajații S.P.E.P.S.U, urmând a se interveni în cel mai scurt timp posibil, fapt care va fi adus la cunoștința comisiei la următoarea ședință. Se consideră cazuri de urgență următoarele situații:

* arborii care prezintă pericol iminent de prăbușire, vătămați în urma accidentelor rutiere sau datorită calamnităților naturale și fenomenelor meteorologice extreme;
* arborii care prezintă un grad de îmbătrânire avansat și prezintă risc pentru siguranța persoanelor, bunurilor, clădirilor care pot fi afectate de ruperea, desprinderea arborilor și a elementelor acestora.

**Art. 11.** Membrii comisiei, de comun acord cu reprezentanții S.P.E.P.S.U. vor stabilii, înainte de organizarea dezbaterii publice anuale, modul de toaletare care se va executa în funcție de starea arborilor și amplasamentul acestora, cu respectarea metodologiei de tăiere. Acest model avizat va fi transmis echipelor din cadrul Serviciului Public Ecologie Peisagistică și Salubrizare Urbană și furnizorilor de servicii, care vor executa lucrări de toaletare pe raza U.A.T. Târgu Mureș.

**Art. 12.** Ședințele comisiei nu sunt publice, însă, la întrunirea acestora pot lua parte în funcție de necesități și alte persoane care au depus solicitare de participare:

1. reprezentanți ai Asociațiilor de Proprietari sau persoane fizice/juridice;
2. membrii ONG-urilor, sau alte instituții specializate în domeniu.

**Art.13.** Persoanele care nu sunt membre ale comisiei nu își pot exprima votul.

**Art. 14.** După fiecare ședință se va întocmi un proces verbal, care va fi semnat de către membrii comisiei la finalul ședinței.